DIPESALEME 69 SSO61SO - Modimo, mpoloke! hobane metsi a - Bible Search
Thapelo ya motho ya leng mahlomoleng.
1Modimo, mpoloke! hobane metsi a batla ho nka bophelo ba ka! 2Ke tetebetse mokoting wa diretse, seretse se nyebella tlasa maoto a ka; ke tetebetse metsing a bodiba; maqhubu a wona a nkimela. 3Ke kgathaditswe ke ho howa, mmetso wa ka o omeletse; mahlo a ka a fifala, ha ke ntse ke lebeletse Modimo wa ka. 4Ba ntlhoileng feela ba bangata ho feta diqoba tsa moriri wa hlooho ya ka; bao e leng dira ho nna feela, ba ratang ba ka mpolaya, ba matla haholo; ke lefiswa le seo ke sa se utswang.
29Haele nna, ke hlomohile, ke bohloko; thuso ya hao, Modimo, e ke e mpee nqalong e phahameng. 30Ke tla rorisa lebitso la Modimo ka dithoko, ke le tumise ka dipoko; 31hoo ho tla kgahlisa Jehova ho fetisa dipoho, dipoho tse dinaka le ditlhako. 32Bahlomohi ba tla bona hoo, ba thabe. Pelo tsa lona a di ke di phele, lona ba batlang Modimo! 33Hobane Jehova o mamela ba lesitsi, mme ha a nyedise ba hae ba holehilweng.
34Mahodimo a a ke a mo rorise, le lefatshe, le mawatle, le tse utlwang ho tsona kaofela! 35Hobane Modimo o tla boloka Sione, o tsose metse ya Juda; ba tla aha ho yona, e boele e be leruo la bona; 36e tla ba lefa la ditloholo tsa bahlanka ba wona, mme ba ratang lebitso la wona ba tla nne ba ahe ho yona.